นักวิจัยกำลังคิดค้นพัฒนาวิธีการรักษาอาการติดเชื้อเรื้อรัง
นักวิจัยกำลังคิดค้นพัฒนาวิธีการรักษาอาการติดเชื้อเรื้อรัง โดยการทำลายเนื้อเยื่อที่จับตัวกันอย่างหนาแน่น ซึ่งห่อหุ้มเชื้อแบคทีเรียเอาไว้
การติดเชื้อหลายๆชนิด อย่างเช่นการติดเชื้อซึ่งทำให้เกิดอาการหูอักเสบ หรือโพรงจมูกอักเสบเรื้อรังหรือแผลพุพองที่เท้า เนื่องจากการเป็นโรคเบาหวาน ล้วนยากแก่การรักษาเพราะเชื้อแบคทีเรียก่อตัวกันเป็นเนื้อเยื่อที่หนาแน่นเป็นชั้นๆหรือที่เรียกว่าเยื่อ Biofilm คุณ Froehlich ประธานบริษัท Kane Biotech ในแคนาดายกตัวอย่างว่า เวลาที่เราเดินข้ามแม่น้ำแล้วเกิดลื่นบนก้อนหินที่เต็มไปด้วยเลน นั่นแหละที่เราเรียกว่าเยื่อBiofilm เขากล่าวอีกว่า เชื้อแบคทีเรียที่ถูกห่อหุ้มด้วยเยื่อ Biofilm ที่เป็นชั้นๆ ทำให้ยาปฏิชีวนะและระบบภูมิคุ้มกันของร่างกาย ไม่สามารถเข้าไปรักษาเชื้อแบคทีเรียเหล่านั้นได้ นักวิทยาศาสตร์กล่าวว่าการต่อสู้กับเชื้อแบคทีเรียจะง่ายขึ้นก็ต่อเมื่อ แบคทีเรียเหล่านั้นลอยตัวไปรอบๆอย่างเป็นเอกเทศ และยังไม่ก่อตัวเป็นเนื้อเยื่อที่เป็นชั้นๆ คุณ David Davies ผู้เชี่ยวชาญด้านเยื่อ Biofilm และเพื่อร่วมงานที่มหาวิทยาลัยรัฐนิวยอร์ค วิทยาเขต Binghamton ได้ค้นพบสัญญาณทางเคมี ที่จะช่วยบ่งบอกว่า แบคทีเรียนั้นถึงเวลาแตกสลายกลายเป็นเซลล์อิสระแล้ว การศึกษาวิจัยเรื่องเยื่อ Biofilm ของคุณ David Davies ตีพิมพ์อยู่ในวารสาร Bacteriology ฉบับเดือนมีนาคม คุณ GordFroehlich แห่งบริษัท Kane Biotech กล่าวว่า บริษัทของเขากำลังขออนุมัติจากสหรัฐให้สามารถวางขายBiofilm Cream ที่สามารถใช้ทาเพื่อรักษาแผลเรื้อรังเช่นแผลพุพองตาม เท้า ที่เกิดจากการเป็นโรคเบาหวานได้ คุณ Froehlich กล่าวว่า เยื่อ Biofilm ที่ก่อตัวขึ้นรอบๆ แผล นั้นทำให้ยาปฏิชีวนะไม่สามารถทำงานได้ดังนั้นทางบริษัทจึงคิดค้นพัฒนาเทคโนโลยีที่สามารถต่อสู้กับเยื่อ Biofilm และทำให้ยา ปฏิชีวนะ สามารถเข้าไปรักษาเชื้อแบคทีเรียได้ นอกจากนี้ทางบริษัทยังคิดค้นพัฒนาผลิตภัณฑ์อีกอย่างหนึ่งนั่นก็คือพลาสเตอร์ยา หรือผ้าพันแผลขนาดใหญ่ ซึ่งมีตัวยาประกอบอยู่ นักวิจัยกล่าวว่าตัวยานั้นไม่อาจฆ่าเชื้อจุลินทรีย์ต่างๆ ได้ด้วยตัวเอง แต่จะทำให้ยาปฏิชีวนะและระบบภูมคุ้มกันของร่างกาย สามารถฆ่าเชื้อแบคทีเรียได้ง่ายขึ้น